text: Fuld spøgelses-bilist i vanvidskørsel
  02 oktober 2011 kl. 07.51
  Politiet måtte bruge en patruljevogn til at få stoppet en 37-årig beruset spøgelsesbilist kort efter midnat søndag.
  Politiet modtog de første anmeldelser om en spøgelsesbilist klokken 00.28 søndag - bilisten kørte med hastigheder helt op til 160 kilomerter i timen i den forkerte retning på motorvejen ved Esbjerg.
  En patrulje fik kort efter kontakt med bilen, men den 37-årige fører reagerede hverken på horn eller blåt blink.
  Politifolkene så derfor ikke anden udvej end at bruge patryuljevognen til at få stoppet bilisten. Patruljevognen fik mindre materielle skader ved manøvren, men ingen personer kom noget til.
  Vagtchefen ved Esbjerg politi betegner det som et mirakel, at der ikke skete ulykker i forbindelsde med spøgelsesbilistens vanvidskørserl. Den 37-årige var stærkt beruset og fremstilles i løbet af søndagen i grundlovsforhør.
  